CELEX: 62010CN0544
Language: el
Date: 2010-11-23 00:00:00
Title: Υπόθεση C-544/10: Αίτηση για την έκδοση προδικαστικής αποφάσεως, την οποία υπέβαλε το Bundesverwaltungsgericht (Γερμανία) στις 23 Νοεμβρίου 2010 — Deutsche Weintor eG κατά Land Rheinland-Pfalz

5.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/2
            
         Αίτηση για την έκδοση προδικαστικής αποφάσεως, την οποία υπέβαλε το Bundesverwaltungsgericht (Γερμανία) στις 23 Νοεμβρίου 2010 — Deutsche Weintor eG κατά Land Rheinland-Pfalz
   (Υπόθεση C-544/10)
   2011/C 72/03
   Γλώσσα διαδικασίας: η γερμανική
   
      Αιτούν δικαστήριο
   
   Bundesverwaltungsgericht
   
      Διάδικοι στην υπόθεση της κύριας δίκης
   
   
      Ενάγων: Deutsche Weintor eG
   
      Εναγόμενο: Land Rheinland-Pfalz
   
      Προδικαστικά ερωτήματα
   
   
               1)
            
            
               Απαιτείται προκειμένου να θεωρηθεί σχετικός με την υγεία ένας ισχυρισμός, κατά την έννοια του άρθρου 4, παράγραφος 3, πρώτο εδάφιο, σε συνδυασμό με το άρθρο 2, παράγραφος 2, αριθμός 5, ή του άρθρου 10, παράγραφος 3, του κανονισμού (ΕΚ) 1924/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς επί θεμάτων διατροφής και υγείας που διατυπώνονται για τα τρόφιμα (1), όπως τροποποιήθηκε τελευταία με τον κανονισμό (ΕΕ) 116/2010 της Επιτροπής της 9ης Φεβρουαρίου 2010 (2), να υπάρχει ένα ευεργετικό θρεπτικό ή φυσιολογικό αποτέλεσμα που αποσκοπεί σε μακροπρόθεσμη σημαντική βελτίωση της σωματικής καταστάσεως ή αρκεί για τη σχέση αυτή και ένα προσωρινό αποτέλεσμα, περιοριζόμενο στο χρονικό διάστημα της κατανάλωσης και της πέψης της τροφής;
            
         
               2)
            
            
               Σε περίπτωση που και ο ισχυρισμός περί προσωρινού ευεργετικού αποτελέσματος μπορεί να έχει σχέση με την υγεία:
               Αρκεί, για να γίνει δεκτό ότι ένα τέτοιο αποτέλεσμα θεμελιώνεται με την απουσία ή τη μειωμένη περιεκτικότητα ουσίας, κατά την έννοια του άρθρου 5, παράγραφος 1, στοιχείο α και της 15ης αιτιολογικής σκέψης του κανονισμού, να προβάλλεται με τον ισχυρισμό απλώς και μόνον ότι στη συγκεκριμένη περίπτωση είναι μειωμένη μια επίδραση που προκαλείται γενικώς από τέτοιου είδους τρόφιμα και θεωρείται πολλαπλώς δυσμενής;
            
         
               3)
            
            
               Σε περίπτωση που δοθεί καταφατική απάντηση στο δεύτερο ερώτημα:
               Είναι σύμφωνο προς το άρθρο 6, παράγραφος 1, πρώτο εδάφιο, της Συνθήκης για την Ευρωπαϊκή Ένωση, όπως τροποποιήθηκε στις 13 Δεκεμβρίου 2007, σε συνδυασμό με το άρθρο 15, παράγραφος 1 (ελευθερία του επαγγέλματος) και το άρθρο 16 (επιχειρηματική ελευθερία) του Χάρτη των Θεμελιωδών Δικαιωμάτων της Ευρωπαϊκής Ένωσης, όπως τροποποιήθηκε στις 12 Δεκεμβρίου 2007 (3), να απαγορεύεται, χωρίς εξαίρεση, στον παραγωγό ή έμπορο οίνου η διαφήμιση με ισχυρισμό επί θεμάτων υγείας του επίδικου είδους, εφόσον ο ισχυρισμός αυτός ευσταθεί;
            
         
      (1)  ΕΕ L 404, σ. 9.
   
      (2)  ΕΕ L 37, σ. 16.
   
      (3)  ΕΕ C 303, σ. 1.